CELEX: 62012CN0241
Language: da
Date: 2012-05-18 00:00:00
Title: Sag C-241/12: Anmodning om præjudiciel afgørelse indgivet af Rechtbank te Rotterdam (Nederlandene) den 18. maj 2012 — straffesag mod Shell Nederland Verkoopmaatschappij BV

11.8.2012   
            
            
               DA
            
            
               Den Europæiske Unions Tidende
            
            
               C 243/5
            
         Anmodning om præjudiciel afgørelse indgivet af Rechtbank te Rotterdam (Nederlandene) den 18. maj 2012 — straffesag mod Shell Nederland Verkoopmaatschappij BV
   (Sag C-241/12)
   2012/C 243/09
   Processprog: nederlandsk
   
      Den forelæggende ret
   
   Rechtbank te Rotterdam
   
      Parter i hovedsagen
   
   Shell Nederland Verkoopmaatschappij BV
   
      Præjudicielle spørgsmål
   
   
               1)
            
            
               Skal et parti diesel betegnes som affald som omhandlet i affaldsforordningen (den gamle (1) og den nye (2)) under følgende omstændigheder:
               
                           a)
                        
                        
                           partiet består af Ultra Light Sulphur Diesel, der uforsætligt er blevet opblandet med Methyl Tertiary Butyl Ether
                        
                     
                           b)
                        
                        
                           efter levering til køber viser det sig, at partiet — på grund af iblandingen — ikke svarer til de specifikationer, der er aftalt mellem køber og sælger (det er hermed »off-spec«)
                        
                     
                           c)
                        
                        
                           partiet tages — efter købers reklamation — tilbage af sælger i henhold til købekontrakten, og sælger refunder købsprisen
                        
                     
                           d)
                        
                        
                           sælger har til hensigt at bringe partiet — med eller uden iblanding af et andet produkt — tilbage på markedet?
                        
                     
         
               2)
            
            
               Såfremt spørgsmål 1 besvares bekræftende:
               
                           a)
                        
                        
                           Er der et tidspunkt under de ovenfor nævnte faktiske omstændigheder, fra hvilket dette er tilfældet?
                        
                     
                           b)
                        
                        
                           Ændrer partiet status til ikke-affald på noget tidspunkt mellem afleveringen til køber og en ny iblanding ved sælger eller i sælgers navn, og hvis ja, på hvilket tidspunkt?
                        
                     
         
               3)
            
            
               Har det for besvarelsen af spørgsmål 1 nogen betydning:
               
                           a)
                        
                        
                           om partiet på samme måde kunne bruges som brændstof som rent ULSD, men på grund af sit lavere flammepunkt ikke længere opfylder (sikkerheds)kravene
                        
                     
                           b)
                        
                        
                           om partiet på grund af den nye sammensætning ikke måtte oplagres af køber i henhold til en miljøtilladelse
                        
                     
                           c)
                        
                        
                           om køber ikke kunne bruge partiet til det formål, hvortil det var indkøbt, nemlig salg ved pumpen som dieselbrændstof
                        
                     
                           d)
                        
                        
                           om købers vilje til at genoverdrage partiet til sælger i henhold til købeaftalen var målrettet
                        
                     
                           e)
                        
                        
                           om sælgers vilje reelt var rettet mod at tage partiet tilbage med henblik på at forarbejde det ved iblanding og at bringe det tilbage på markedet
                        
                     
                           f)
                        
                        
                           om partiet kan genfremstilles i den originale tilstand eller som et produkt, der kan omsættes til en pris, der ligger tæt på markedsværdien af det oprindelige parti ULSD
                        
                     
                           g)
                        
                        
                           om genfremstillingen er en sædvanlig produktionsproces
                        
                     
                           h)
                        
                        
                           om markedsværdien af partiet i den tilstand, hvori det befandt sig på det tidspunkt, hvor sælger tog det tilbage, (så godt som) svarer til prisen på et produkt, der har de aftalte specifikationer
                        
                     
                           i)
                        
                        
                           om det tilbagetagne parti i den tilstand, hvori det befandt sig på det tidspunkt, hvor sælger tog det tilbage, kan sælges på markedet uden forarbejdning
                        
                     
                           j)
                        
                        
                           om handel med produkter som det omhandlede parti er normal, og om det inden for handelen er normalt ikke at betragte dette som handel med affald?
                        
                     
         
      (1)  Rådets forordning (EØF) nr. 259/93 af 1.2.1993 om overvågning af og kontrol med overførsel af affald inden for, til og fra Det Europæiske Fællesskab (den gamle affaldsforordning), EFT L 30, s. 1.
   
      (2)  Europa-Parlamentets og Rådets forordning (EF) nr. 1013/2006 af 14.6.2006 om overførsel af affald (den nye affaldsforordning), EUT L 190, s. 1.